Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 203/14/6601	Banská Bystrica, 26.2.2015
EEČ : 2-45-29-2015

U Z N E S E N I E

Trestná vec:	obvinený XXXXX  
Prečin:	Podvod podľa § 221 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 500,00 € 
b.	Peňažná suma určená na všeobecne prospešné účely: 30,00 € 
c.	Konkrétny adresát peňažnej sumy určenej na všeobecne prospešné účely: Spoločnosť na pomoc osobám s autizmom XXXXX, Kollárova 12, XXXXX, IČO: 37828088 
d.	Suma odovzdaná štátu na peňažnú pomoc obetiam trestnej činnosti: 30,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Východ pod spisovou značkou ORP-302/OV-BB-2014.

stíhaného pre prečin podvodu podľa § 221 ods. 1 Tr. zák., ktorého sa dopustil na tom skutkovom základe, že vystupujúc pod menom XXXXX pod zámienkou opravy fasády rodinného domu v Uľanke prevzal od XXXXX, nar. 16. 12. 1970 trvalé bydlisko Radvanská 580/12, XXXXX, prechodné bydlisko Hronská č. 10, XXXXX – Šalková, stavebné lešenie, ktoré pozostávalo zo 60 ks lešenárskych kovových rúr s dĺžkou 6 m, 40 ks lešenárskych kovových rúr s dĺžkou 4 m, 56 ks lešenárskych kovových rúr s dĺžkou 2 m, 250 ks kovových upínacích lešenárskych spojok, 60 ks nadstavovacích lešenárskych spojok a 35 ks drevených lešenárskych podlážok o celkovej výmere pracovnej plochy lešenia 270 m2, ktoré naložil na nákladné auto značky MAN bielej farby s hydraulickou rukou, ev. č. BB 848 CT, ktoré predtým telefonicky objednal a následne toto lešenie odviezol dňa 27. 02. 2014 okolo 13:05 hod. do prevádzky zberných surovín Namet s. r. o. na adrese Nový svet 50, XXXXX, čím svojim konaním uviedol XXXXX, nar. 16. 12. 1970 trvalé bydlisko Radvanská 580/12, XXXXX, prechodné bydlisko Hronská č. 10, XXXXX – Šalková, do omylu a spôsobil mu škodu vo výške 2 417,98 Eur.

Odôvodnenie: 
Uznesením povereného príslušníka PZ, Obvodného oddelenia PZ, XXXXX-východ ČVS: ORP-302/OV-BB-2014 z 23. 10. 2014 bolo podľa § 206 odsek 1 Trestného poriadku vznesené obvinenie XXXXX pre prečin podvodu podľa § 221 ods. 1 Tr. zák., ktorého sa dopustil na tom skutkovom základe ako je uvedené vo výrokovej časti uznesenia. 

Dňa 14. 01. 2015 bol Okresnej prokuratúre v Banskej Bystrici v uvedenej trestnej veci obvineného  doručený návrh povereného príslušníka PZ, OO PZ XXXXX-východ  na podanie obžaloby.

 Keďže obvinený spĺňal všetky zákonom požadované podmienky na aplikáciu postupu v zmysle ust. § 220 Tr. por., v zmysle ust. § 3 ods. 2 zák. č. 550/2003 Z.z. o probačných a mediačných úradníkoch bol 21. 01. 2015  dozorujúcou prokurátorkou udelený súhlas na vykonanie mediácie a spisový materiál bol s príslušným pokynom zaslaný mediačnej a probačnej úradníčke na Okresný súd v Banskej Bystrici.

Vykonaným dokazovaním v prípravnom konaní bolo preukázané, že obvinený svojím konaním naplnil všetky zákonné znaky skutkovej podstaty prečinu podvodu podľa § 221 ods. 1  Tr. zák.

Obvinený v rámci prípravného konania vyhlásil, že skutok, ktorý mu je kladený za vinu spáchal. Toto vyhlásenie urobil slobodne, vážne, zrozumiteľne a určito. Konanie oľutoval. Poškodený XXXXX pred probačnou a mediačnou úradníčkou dňa 17. 02. 2015 od obvineného XXXXX prevzal peňažnú sumu vo výške 1 500,- Eur s tým, že svoj nárok na náhradu škody týmto považuje za plne uspokojený Vyjadruje súhlas s uzavretím zmieru s obvineným, nakoľko obvinený už počas prípravného konania prejavil záujem spôsobenú škodu uhradiť v plnej výške, čo napokon aj urobil. Obvinený sa  za svoje konanie ospravedlnil poškodenému, oľutoval to a pri komunikácii sa správal slušne.

Dňa 18. 02. 2015 bola mediačnou úradníčkou tunajšieho okresného súdu predložená správa o výsledku mediácie. Obvinený v  rámci mediácie vyhlásil, že 
spáchal skutok, pre ktorý je stíhaný a svoje konanie úprimne oľutoval, poškodenému nahradil požadovaný nárok na náhradu škody v plnej výške pred mediačnou úradníčkou.  Zároveň vyhlásil, že má záujem vyriešiť predmetnú trestnú vec uzatvorením zmieru. V zmysle ust. § 220 ods. 1. písm. c/ Tr. por. obvinený vyjadril ochotu vložiť na účet prokuratúry sumu 60,- EUR, ktorá suma nie je zrejme neprimeraná závažnosti spáchaného trestného činu. 
  
Dňa 17. 02. 2015 sa obvinený a  poškodený dostavili na  termín mediácie pred probačnú a mediačnú úradníčku, ktorej potvrdili skutočnosti uvádzané obvineným o spôsobe náhrady škody, obvinený pre mediačnou úradníčkou poškodenému vyplatil náhradu škody v plnej výške. Zároveň dňa 18. 02. 2015 zložil na účet Krajskej prokuratúry XXXXX sumu 60,-EUR určenú na všeobecne prospešné účely. Potvrdenie o bankovom prevode je taktiež súčasťou spisového materiálu.

Z uvedenej sumy, ktorú zaslal na účet prokuratúry obvinený,  je 50% vo výške 30 € poukázaných na peňažnú pomoc obetiam trestnej činnosti a zvyšných 50% vo výške 30 € konkrétnemu adresátovi určenému obvineným - Spoločnosť na pomoc osobám s autizmom XXXXX, Kollárova 12, 974 01 XXXXX, číslo účtu SK22 0200 0000 0015 7882 9557, vedený vo VÚB XXXXX, IČO: 37828088.

Dňa 17. 02. 2015 bol pred mediačnou úradníčkou tunajšieho Okresného súdu v Banskej Bystrici spísaný zmier medzi obvineným a poškodeným.
 
 Podľa § 220 ods. 1 Trestného  poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)	nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c)	zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 odsek 1 Trestného poriadku  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

	Podľa § 224 odsek 2 Trestného poriadku, z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

Vzhľadom na skutočnosť, že za prečin podvodu podľa § 221 ods. 1 Tr. zák. je ustanovený trest odňatia slobody, ktorého horná hranica neprevyšuje 5 rokov, obvinený vyhlásil, že spáchal skutok, za ktorý mu bolo vznesené obvinenie, poškodenému uhradil škodu v plnej výške a zložil na účet prokuratúry vyššie uvedenú peňažnú sumu a tiež vzhľadom na povahu a závažnosť spáchaného činu, na osobu obvineného a jeho osobné a majetkové pomery - možno konštatovať, že boli splnené všetky zákonné podmienky § 220 odsek 1 Trestného poriadku.
 
	Vzhľadom na vyššie uvedené som rozhodla tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu  nie je prípustná sťažnosť.

JUDr. Andrea Oceľová
prokurátorka